03/08/2015 | Administración LocalMunicipal
Rianxo
Secretaría
Acordos do Pleno organizativo do 09 de xullo de 2015

Información pública De conformidade co previsto nos arts.75.5 da Lei 7/1985, de 2 de abril, reguladora das bases do réxime local e 44.2, 46.1, 51.2 e 52 do RD 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, faise público a través do presente os acordos do Pleno Municipal, aos que se refiren os artigos citados: ACORDOS DO PLENO DA CORPORACIÓN O Pleno municipal, en sesión organizativa celebrada o día 09 de xullo de 2015, adoptou, entre outros os acordos que se recollen a continuación: PROPOSTA DA ALCALDÍA SOBRE DEDICACIÓNS EXCLUVAS E PARCIAIS E DECLARACIÓN DE INCOMPATIBLIDADE DE URBEZ ROVIRA GUNDLACH Primeiro. –Recoñecer a dedicación exclusiva ao Sr. alcalde, Adolfo Muíños Sánchez, ao que se lle esixirá a dedicación á Alcaldía de xeito exclusivo no horario establecido para o funcionamento das oficinas municipais, sen prexuízo de prestar unha atención exclusiva aos asuntos urxentes que se presenten fora deste horario. A dedicación exclusiva apróbase con efectos retroactivos do 13/06/2015, de acordo co artigo 57 da Lei 30/1992, do 26 de novembro, de réxime xurídico das Administracións Públicas e procedemento administrativo común. A retribución que percibirán será de 41.000 € brutos anuais, que se distribuirá en catorce pagas: doce pagas ordinarias, correspondentes ás diferentes mensualidades do ano e as dúas restantes, de carácter extraordinario, que devindicarase o 1 de xuño e o 1 de decembro, respectivamente. Así mesmo, non poderán percibir asistencias pola concorrencia efectiva ás sesións dos órganos colexiados de que forme parte, pero si percibir indemnizacións polos gastos ocasionados polo exercicio do cargo, cando sexan efectivos, e previa xustificación dos mesmos. Ese importe inclúe a cantidade en concepto de trienios que como empregado público lle corresponden. No caso de que o importe a retribuír en concepto de trienios deba incrementarse como consecuencia da perfección dun novo, o importe total a cobrar non se incrementará, minorándose automaticamente o importe da dedicación exclusiva pola mesma contía que o do incremento do trienio. O presente acordo xurdirá os seus efectos sempre que polo alcalde, Adolfo Muíños Sánchez, como consecuencia da súa situación administrativa de empregado público, se proceda á presentación neste Concello da declaración do pase á situación administrativa de servizos especiais realizada polo órgano competente, e acepte expresamente o desempeño do seu cargo con dedicación exclusiva, debéndose comunicar esta circunstancia ao Pleno na seguinte sesión ordinaria. Segundo. –Recoñecer a dedicación parcial aos concelleiros con delegación especial nas seguintes materias: – Concellería de Benestar Social, Igualdade e Diversidade. – Concellería de Promoción Económica, Desenvolvemento Local, Comercio, Turismo e Medio ambiente Os cargos que se desempeñen con dedicación parcial deberán ter unha presencia efectiva mínima no concello de 30 horas semanais. A retribución que percibirán os membros da Corporación que desempeñen os seus cargos en réxime de dedicación parcial percibirán unha retribución de 19.000 € brutos anuais, que se distribuirá en catorce pagas: doce pagas ordinarias, correspondentes ás diferentes mensualidades do ano e as dúas restantes, de carácter extraordinario, que devindicaranse o 1 de xuño e o 1 de decembro, respectivamente. Así mesmo, non poderán percibir asistencias pola concorrencia efectiva ás sesións dos órganos colexiados dos que formen parte, pero si percibir indemnizacións polos gastos ocasionados polo exercicio do seu cargo, cando sexan efectivos, e tras a súa xustificación. Terceiro. –Solicitar ante a Tesourería Territorial da Seguridade Social a alta dos membros da Corporación con dedicación exclusiva e parcial, asumindo o Concello as obrigas que as normas do Réxime Xeral da Seguridade Social impoñen ás empresas en relación cos traballadores ao seu servizo. Cuarto. –Asumir o pagamento da cota empresarial que corresponda. Quinto. –Este acordo ten eficacia dende o día seguinte a súa adopción, sen esperar á entrada en vigor da necesaria modificación das Bases de execución do orzamento. Sexto. –Aprobar a modificación da base 25.ª das bases de execución do orzamento 2015, que quedaría como segue: “BASE 25.ª: RETRIBUCIÓNS E INDEMNIZACIÓNS DOS MEMBROS DA CORPORACIÓN 1.º) As retribucións por dedicacións dos membros do Concello serán: (*) O cálculo dos trienios realizouse, de acordo coa información do Concello de Santiago, por un importe de 12 mensualidades de 157,86 € en concepto de trienios, que se corresponden con 12 mensualidades ordinarias e 2 extraordinarias de, relativas ás pagas extraordinarias. Calquera modificación do importe dos trienios perfeccionados, producirá outra variación en signo contrario do importe da dedicación, de modo que o importe retribuído ao ano se manteña en 41.000 €”. Sétimo. –Que continúe a tramitación do expediente con inmediata exposición ó público, a efectos de reclamacións, en forma regulamentaria. Oitavo. –Que no suposto de non presentarse reclamacións contra este acordo, considerarase definitivamente aprobada a modificación de BEO, debendo cumprirse, en ámbolos dous trámites, a publicación no Boletín Oficial da Provincia e no taboleiro de anuncios do concello. Noveno. –Que se remita copia da referida modificación das bases de execución do orzamento á Administración do Estado e á Comunidade Autónoma. PROPOSTA DA ALCALDÍA SOBRE RÉXIME ECONÓMICO DAS ASISTENCIAS Primeiro. –Fixar na cantidade de 210,00 € a asistencia a Xunta de Goberno Local, dos concelleiros membros desta, excepto que perciban dedicación exclusiva ou parcial, ata un máximo de dúas Xuntas por mes. Segundo. –Fixar na cantidade de 95,00 € a asistencia ás Comisións Informativas dos concelleiros que non teñan dedicación exclusiva ou parcial e que non sexan membros da Xunta de Goberno Local, ata un máximo de 12 Comisións ao ano, coa excepción do exercicio 2015 onde o límite fíxase en 6 comisións. Terceiro. –Fixar na cantidade de 105,00 € a asistencia aos Plenos Municipais dos concelleiros que non teñan dedicación exclusiva ou parcial e que non sexan membros da Xunta de Goberno Local, ata un máximo de 12 Plenos ao ano, coa excepción do exercicio 2015 onde o límite fíxase en 6 Plenos municipais. Cuarto. –Publicar o presente no BOP, de acordo co previsto no art.75.5 LRBRL. Quinto. –Este acordo ten eficacia dende o día seguinte a súa adopción, sen esperar á entrada en vigor da necesaria modificación das Bases de execución do orzamento. Sexto. –Aprobar a modificación da base 25ª das Bases de execución do orzamento 2015 que a que se engade un novo punto quedaría como segue: “BASE 25.ª: RETRIBUCIÓNS E INDEMNIZACIÓNS DOS MEMBROS DA CORPORACIÓN 2.º) Asistencias dos membros da corporación pola concorrencia efectiva ás sesións dos órganos colexiados da corporación de que formen parte: c) os concelleiros membros da Xunta de Goberno Local, 210,00 € por asistencia á Xunta de Goberno Local, ata un máximo de dúas Xuntas por mes, excepto que perciban dedicación exclusiva ou parcial. d) os concelleiros que non teñan dedicación exclusiva ou parcial e que non sexan membros da Xunta de Goberno Local, 95,00 € por asistencia a Comisións Informativas, ata un máximo de 12 Comisións ao ano, coa excepción do exercicio 2015 onde o límite fíxase en 6 Comisións. e) Os concelleiros que non teñan dedicación exclusiva ou parcial e que non sexan membros da Xunta de Goberno Local, 105,00 € por asistencia ós Plenos Municipais, ata un máximo de 12 Plenos ao ano, coa excepción do exercicio 2015 onde o límite fíxase en 6 Plenos Municipais.” Sétimo. –Que continúe a tramitación do expediente con inmediata exposición ó público, a efectos de reclamacións, en forma regulamentaria. Oitavo. –Que no suposto de non presentarse reclamacións contra este acordo, considerarase definitivamente aprobada a modificación de BEO, debendo cumprirse, en ámbolos dous trámites, a publicación no Boletín Oficial da Provincia e no taboleiro de anuncios do concello. Noveno. –Que se remita copia da referida modificación das bases de execución do orzamento á Administración do Estado e á Comunidade Autónoma. PROPOSTA ASIGNACIONS AOS GRUPOS Primeiro. –Establecer, como compoñente fixo da dotación económica aos grupos políticos municipais, a cantidade de 35,00 €/mensuais. Segundo. –Establecer, como compoñente variable da dotación económica aos grupos políticos municipais, outra cantidade igual (35 €/mensuais), multiplicada polo número de membros que o integran. Terceiro. –Este acordo ten eficacia dende o día seguinte a súa adopción, sen esperar á entrada en vigor da necesaria modificación das bases de execución do orzamento. Cuarto. –Aprobar a modificación das Bases de execución do orzamento 2015, que quedaría como segue: “BASE 25.ª: DOTACIÓN ECONÓMICA A GRUPOS POLÍTICOS MUNICIPAIS 2.º) Os grupos políticos municipais terán dereito a unha dotación económica de 35,00 € mensuais, á que deberá engadírselle outra cantidade igual mensual multiplicada polo número de membros que o integran No caso de que por motivo da data de adopción deste acordo non corresponda a dotación económica por mes completo ratearase por días. ” Quinto. –Que continúe a tramitación do expediente con inmediata exposición ó público, a efectos de reclamacións, en forma regulamentaria. Sexto. –Que no suposto de non presentarse reclamacións contra este acordo, considerarase definitivamente aprobada a modificación de BEO, debendo cumprirse, en ámbolos dous trámites, a publicación no Boletín Oficial da Provincia e no taboleiro de anuncios do concello. Sétimo. –Que se remita copia da referida modificación das bases de execución do orzamento á Administración do Estado e á Comunidade Autónoma. O que se publica para xeral coñecemento, outorgando un prazo de 15 días hábiles dende o día seguinte a publicación no BOP destes acordos, para a presentación de se-lo caso de alegacións conforme ao estipulado no R. D. 2/2004. Rianxo, 15 xullo de 2015. O alcalde Adolfo Muíños Sánchez